
Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.181/2002 pentru modificarea şi completarea Ordonanţei de urgenţă a Guvernului nr.136/2002 privind stabilirea unor măsuri pentru asigurarea sediilor Parchetului Naţional Anticorupţie şi instanţelor judecătoreşti care îşi desfăşoară activitatea în Palatul de Justiţie din Municipiul Bucureşti, trimis Comisiei noastre pentru dezbatere şi avizare în fond, cu adresa nr.678 din 19 decembrie 2002. 

 PRESEDINTE,

IOAN OLTEAN

RAPORT  

asupra proiectului de Lege pentru aprobarea Ordonanţei de urgenţă a Guvernului nr.181/2002 pentru modificarea şi completarea Ordonanţei de urgenţă a Guvernului nr.136/2002 privind stabilirea unor măsuri pentru asigurarea sediilor Parchetului Naţional Anticorupţie şi instanţelor judecătoreşti care îşi desfăşoară activitatea în Palatul de Justiţie din Municipiul Bucureşti



1. Cu adresa nr.678 din 19 decembrie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei de urgenţă a Guvernului nr.181/2002 pentru modificarea şi completarea Ordonanţei de urgenţă a Guvernului nr.136/2002 privind stabilirea unor măsuri pentru asigurarea sediilor Parchetului Naţional Anticorupţie şi instanţelor judecătoreşti care îşi desfăşoară activitatea în Palatul de Justiţie din Municipiul Bucureşti.



Proiectul de lege a fost dezbătut şi avizat în fond, în procedură de urgenţă, în şedinţa din 28 ianuarie 2003.



Prin Ordonanţa de urgenţă a Guvernului nr.136/2002, imobilul situat în municipiul Bucureşti, str.Eugeniu Caranda nr.1 şi 3, sectorul 3, a trecut, cu plată, din patrimoniul Băncii Comerciale Române – S.A. în domeniul public al statului şi în administrarea Regiei Autonome „Administraţia Patrimoniului Protocolului de Stat” cu destinaţia de sediu pentru Parchetul Naţional Anticorupţie.



Ulterior, Parchetului Naţional Anticorupţie i-au fost repartizate alte două clădiri, identificate după adoptarea Ordonanţei de urgenţă a Guvernului nr.136/2002 şi care satisfac în mai mare măsură cerinţele de desfăşurare a activităţii acestei instituţii. 



In aceste condiţii, respectivul imobil a rămas disponibil putând fi afectat altei destinaţii. 



Ca urmare a numeroaselor solicitări ale instituţiei Avocatului Poporului în vederea asigurării unui sediu corespunzător şi având în vedere necesitatea punerii la dispoziţia instanţelor judecătoreşti care îşi desfăşoară activitatea în Palatul de Justiţie a unor spaţii destinate activităţilor curente, s-a constatat că imobilele situate în municipiul Bucureşti, str.Eugeniu Caranda nr.1 şi 3, sectorul 3, satisfac cerinţele instituţiilor respective. Plata acestor imobile se va face de către Secretariatul General al Guvernului, prin suplimentarea corespunzătoare a bugetului pe anul 2002, din Fondul de rezervă bugetară la dispoziţia Guvernului prevăzut în bugetul de stat pe anul 2002.



Pentru imobilul prevăzut la art.1 alin.(2) din Ordonanţa Guvernului nr.136/2002 care se transmite din patrimoniul Băncii de Export-Import a României – EXIMBANK S.A. plata se va face de către Secretariatul General al Guvernului din fondurile prevăzute cu această destinaţie în bugetul propriu pe anul 2003, astfel cum se stabilise iniţial.



2. Prin obiectul de reglementare şi conţinutul său, proiectul de lege face parte din categoria legilor organice, potrivit dispoziţiilor art.72 alin.(3) lit.k) din Constituţie.



3. La lucrările Comisiei au fost prezenţi 25 de deputaţi, din totalul de 26 membri ai Comisiei.



In urma dezbaterilor, Comisia propune admiterea fără modificări a proiectului de lege, în forma prezentată.



Raportul Comisiei a fost adoptat cu 25 de voturi.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

